ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
തായ്ലന്ഡില് നടക്കുന്ന ആര്സിഇപി മന്ത്രിതല സമ്മേളനത്തില് കേന്ദ്രമന്ത്രി പീയുഷ് ഗോയല് പങ്കെടുക്കും
തായ്ലന്ഡിലെ ബാങ്കോക്കില് ഈ മാസം 11,12 തീയതികളില് നടക്കുന്ന ഒന്പതാമത് മേഖലാ സമഗ്ര സാമ്പത്തിക പങ്കാളിത്ത  മന്ത്രിതല സമ്മേളനത്തില് കേന്ദ്ര വാണിജ്യ, വ്യവസായ, റെയില്വേ മന്ത്രി ശ്രീ. പീയുഷ് ഗോയല് സംബന്ധിക്കും. ബാങ്കോക്കില് അടുത്തമാസം നാലിന് ചേരുന്ന മൂന്നാമത് നേതൃ ഉച്ചകോടിക്ക് മുന്നോടിയായുള്ള അവസാനവട്ട മന്ത്രിതല സമ്മേളനമാണിത്. പ്രധാനമന്ത്രി ശ്രീ. നരേന്ദ്ര മോദി ഉച്ചകോടിയില് സംബന്ധിക്കുമെന്നാണ് പ്രതീക്ഷിക്കുന്നത്.
(മേഖലാ സമഗ്ര പങ്കാളിത്തത്തിനുള്ള വിദഗ്ധതലത്തിലെ 28-ാമത് കൂടിയാലോചനകള് കഴിഞ്ഞമാസം വിയറ്റ്നാമില് നടക്കുകയുണ്ടായി. ചരക്കുകളുടെയും, സേവനങ്ങളുടെയും വ്യാപാരം, നിക്ഷേപം, ഉത്ഭവ രാജ്യം സംബന്ധിച്ച നിയമാവലി, ബൗദ്ധികസ്വത്ത് അവകാശം, ഇ-കോമേഴ്സ് തുടങ്ങിയ വിഷയങ്ങളില് ചര്ച്ചകള് നടന്നു. കരാറില് ആകെയുള്ള 25 അധ്യായങ്ങളില് 21 എണ്ണത്തിന് ധാരണയായി. നിക്ഷേപം, ഇ-കോമേഴ്സ്, ഉത്സഭവ രാജ്യം സംബന്ധിച്ച നിയമാവലി, വ്യാപാര തര്ക്ക പരിഹാരങ്ങള് തുടങ്ങിയവ ഇനിയും തീര്പ്പാക്കേണ്ടതുണ്ട്.
ഈ വിഷയങ്ങളെ കുറിച്ചുള്ള മന്ത്രിമാരുടെ മാര്ഗ്ഗനിര്ദ്ദേശം ബാങ്കോക്ക് സമ്മേളനത്തില് ആരായും. അടുത്ത മാസം ചേരാനിരിക്കുന്ന നേതാക്കളുടെ ഉച്ചകോടിയുടെ ഒരുക്കങ്ങളെ കുറിച്ചും ചര്ച്ച നടക്കും.
ബാങ്കോക്ക് മന്ത്രിതല സമ്മേളനത്തിനിടെ ജപ്പാന്, സിംഗപ്പൂര്, ചൈന, ഓസ്ട്രേലിയ, ന്യൂസിലാന്ഡ് എന്നിവിടങ്ങളില് നിന്നുള്ള വ്യാപാര വാണിജ്യ മന്ത്രിമാരുമായി ശ്രീ. പീയുഷ് ഗോയല് ഉഭയകക്ഷി ചര്ച്ച നടത്തും. ബാങ്കോക്ക് സമ്മേളനത്തിന് മുന്നോടിയായി കേന്ദ്ര വാണിജ്യ - വ്യവസായ മന്ത്രി രാജ്യത്തെ പ്രമുഖ വ്യവസായികളുമായി നിരവധി തവണ ചര്ച്ച നടത്തിയിരുന്നു. ആര്സിഇപി രാജ്യങ്ങളില് നിന്ന് പെട്ടെന്ന് ഉണ്ടാകാനിടയുള്ള ഇറക്കുമതി തള്ളിക്കയറ്റത്തില് ആവശ്യമായ പരിരക്ഷകള് ഉറപ്പാക്കുകയാ യിരുന്നു ശ്രീ. പീയുഷ് ഗോയല് നടത്തിയ ചര്ച്ചകളുടെ കാതല്.
2013 -ലാണ് ആര്സിഇപി കൂടിയാലോചനകള് ആരംഭിച്ചത്. ആസിയാന് അംഗരാഷ്ട്രങ്ങള്ക്കിടയിലും, അവരുടെ സ്വതന്ത്ര വ്യാപാര കരാര് പങ്കാളികളുമായും ആധുനികവും, സമഗ്രവും ഉയര്ന്ന ഗുണനിലവാരമുള്ളതും, പരസ്പരം ഗുണപ്രദവുമായ ഒരു സാമ്പത്തിക പങ്കാളിത്ത കരാറിന് രൂപം കൊടുക്കുകയാണ് ലക്ഷ്യം.
ND
ഉരുക്ക് മന്ത്രാലയം
കേന്ദ്ര ഉരുക്ക് മന്ത്രാലയത്തിന്റെ പൊതുമേഖലാ സ്ഥാപനങ്ങള്ക്കുള്ള സ്പോര്ട്സ് നയം പ്രഖ്യാപിച്ചു
കേന്ദ്ര ഉരുക്ക് മന്ത്രാലയത്തിന് കീഴിലുള്ള പൊതുമേഖലാ സ്ഥാപനങ്ങളുമായി ബന്ധപ്പെട്ട സ്പോര്ട്സ് നയം കേന്ദ്ര ഉരുക്ക് മന്ത്രി ചൗധരി ബീരേന്ദര് സിംഗ് ന്യൂ ഡല്ഹിയില് പ്രഖ്യാപിച്ചു. കായിക താരങ്ങളെ കണ്ടെത്തല്, അവര്ക്ക് സ്കോളര്ഷിപ്പ് നല്കല്, പരിശീലനം മുതലായവയ്ക്ക് തന്റെ മന്ത്രാലയത്തിന് കീഴിലുള്ള പൊതുമേഖലാ സ്ഥാപനങ്ങള് പരമാവധി സഹായം നല്കുമെന്ന് അദ്ദേഹം പറഞ്ഞു. ഓരോ പൊതുമേഖല സ്ഥാപനവും തങ്ങളുടെ സാമ്പത്തിക ശേഷിക്ക് അനുസൃതമായി കായിക പ്രവര്ത്തനങ്ങള്ക്കായി നിശ്ചിത ബജറ്റ് അനുവദിക്കും. കമ്പനികളുടെ സാമൂഹിക പ്രതിബദ്ധതാ ഫണ്ടിന് പുറമെയായിരിക്കും ഇതെന്ന് അദ്ദേഹം വ്യക്തമാക്കി. ദേശീയ, അന്തര്ദേശീയ കായിക മത്സരങ്ങളുടെ സ്പോണ്സര്ഷിപ്പും പൊതുമേഖലാ സ്ഥാപനങ്ങള് ഏറ്റെടുക്കുമെന്ന് കേന്ദ്ര ഉരുക്ക് മന്ത്രി അറിയിച്ചു. ഉരുക്ക് മന്ത്രാലയത്തിന് കീഴിലുള്ള എല്ലാ പൊതുമേഖലാ സ്ഥാപനങ്ങളും ഒരു കേന്ദ്ര സംഘടനയുണ്ടാക്കി അതിനെ ദേശീയ തലത്തിലുള്ള സ്പോര്ട്സ് അസോസിയേഷനുകള്, ഫെഡറേഷനുകള്, ഇന്ത്യന് ഒളിമ്പിക് അസോസിയേഷന്, പാരാ ഒളിമ്പിക് ഫെഡറേഷന് എന്നിവയുമായി അഫിലിയറ്റ് ചെയ്യും. മഹാരത്ന, നവരത്ന വിഭാഗങ്ങളില്പ്പെടുന്ന പൊതുമേഖലാ സ്ഥാപനങ്ങള് കുറഞ്ഞത് ഏതെങ്കിലും ഒരു കായിക ഇനം തിരഞ്ഞെടുത്ത്, അടിസ്ഥാന സൗകര്യങ്ങളോട് കൂടിയ സ്പോര്ട്സ് അക്കാദമി സ്ഥാപിക്കുമെന്നും ചൗധരി ബീരേന്ദര് സിംഗ് അറിയിച്ചു.
(ND/MRD
പ്രധാനമന്ത്രിയുടെ ഓഫീസ്
റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ധീരയായ റാണി വേലു നാച്ചിയാർക്ക് അവരുടെ ജന്മവാർഷികത്തിൽ ആദരാഞ്ജലികൾ. തന്റെ ജനങ്ങൾക്ക് നീതി ഉറപ്പാക്കുന്നതിൽ അവർ മുൻപന്തിയിലായിരുന്നു. കൊളോണിയലിസത്തെ ശക്തമായി ചെറുത്തുതോൽപ്പിക്കുകയും സമൂഹത്തിന്റെ ക്ഷേമത്തിനായി പ്രവർത്തിക്കുകയും ചെയ്തു. അവരുടെ ധീരത വരും തലമുറകളെ പ്രചോദിപ്പിക്കും."
പ്രധാനമന്ത്രിയുടെ ഓഫീസ്
പുരുഷന്മാരുടെ 5000 മീറ്റർ ഓട്ടത്തിൽ വെള്ളി മെഡൽ നേടിയ അവിനാഷ് സാബിളിനെ പ്രധാനമന്ത്രി അഭിനന്ദിച്ചു
ഹാങ്ഷൗവിൽ നടന്ന ഏഷ്യൻ ഗെയിംസിൽ പുരുഷന്മാരുടെ 5000 മീറ്റർ ഓട്ടത്തിൽ വെള്ളി മെഡൽ നേടിയ അവിനാഷ് സാബിളിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“പുരുഷന്മാരുടെ 5000 മീറ്ററിൽ അവിനാഷിന് അർഹമായ ഒരു വെള്ളി.. ഇത്രയും മികച്ച പ്രകടനം കാഴ്ചവെച്ച അവിനാഷിന് എന്റെ ഹൃദയംഗമമായ അഭിനന്ദനങ്ങൾ. അദ്ദേഹം ഒരു മികച്ച ചാമ്പ്യനാണ്!
NS
(
രാഷ്ട്രപതിയുടെ കാര്യാലയം
ഡോ. സാക്കിർ ഹുസൈന് അദ്ദേഹത്തിന്റെ ജന്മവാര്ഷികത്തിൽ രാഷ്ട്രപതി പുഷ്പാഞ്ജലി അർപ്പിച്ചു
ന്യൂഡൽഹി , ഫെബ്രുവരി 08, 2022
രാഷ്ട്രപതി ശ്രീ രാം നാഥ് കോവിന്ദ് ഇന്ത്യയുടെ മുൻ രാഷ്ട്രപതി ഡോ സക്കീർ ഹുസൈന് അദ്ദേഹത്തിന്റെ ജന്മവാര്ഷികത്തിൽ ഇന്ന് രാഷ്ട്രപതി ഭവനിൽ പുഷ്പാഞ്ജലി അർപ്പിച്ചു .
പ്രധാനമന്ത്രിയുടെ ഓഫീസ്
ചെന്നൈ വിമാനത്താവളത്തിലെ പുതിയ അത്യാധുനിക ഇന്റഗ്രേറ്റഡ് ടെർമിനൽ കെട്ടിടം ചെന്നൈയുടെ അടിസ്ഥാന സൗകര്യങ്ങളുടെ ഒരു പ്രധാന കൂട്ടിച്ചേർക്കലായിരിക്കും: പ്രധാനമന്ത്രി
ചെന്നൈ വിമാനത്താവളത്തിലെ പുതിയ അത്യാധുനിക ഇന്റഗ്രേറ്റഡ് ടെർമിനൽ കെട്ടിടം ചെന്നൈയുടെ അടിസ്ഥാന സൗകര്യങ്ങളുടെ ഒരു പ്രധാന കൂട്ടിച്ചേർക്കലായിരിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇത് കണക്റ്റിവിറ്റി വർദ്ധിപ്പിക്കുമെന്നും പ്രാദേശിക സമ്പദ്വ്യവസ്ഥയ്ക്ക് ഗുണം ചെയ്യുമെന്നും ശ്രീ മോദി കൂട്ടിച്ചേർത്തു.
ചെന്നൈ വിമാനത്താവളത്തിലെ പുതിയ അത്യാധുനിക ഇന്റഗ്രേറ്റഡ് ടെർമിനൽ ബിൽഡിംഗിന്റെ ആദ്യ ഘട്ടം 2023 ഏപ്രിൽ 8 ന് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യുമെന്ന് ഒരു ട്വീറ്റ് ത്രെഡിൽ സിവിൽ വ്യോമയാന മന്ത്രാലയം അറിയിച്ചു.
വ്യോമയാന മന്ത്രാലയത്തിന്റെ ട്വീറ്റിന് മറുപടിയായി; പ്രധാനമന്ത്രി ട്വീറ്റ് ചെയ്തു;
"ഇത് ചെന്നൈയുടെ അടിസ്ഥാന സൗകര്യത്തിന് ഒരു പ്രധാന കൂട്ടിച്ചേർക്കലായിരിക്കും. ഇത് കണക്റ്റിവിറ്റി വർദ്ധിപ്പിക്കുകയും പ്രാദേശിക സമ്പദ്വ്യവസ്ഥയ്ക്ക് ഗുണം ചെയ്യുകയും ചെയ്യും."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി, ആഗസ്റ്റ് 14 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 53.61 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1.21 ശതമാനം;
രാജ്യത്ത് നിലവിൽ ചികിത്സയിലുള്ളവർ 3,87,673
രോഗമുക്തി നിരക്ക് 97.45%;
രാജ്യത്താകമാനം ഇതുവരെ 3,13,38,088 പേർ രോഗമുക്തരായി
കഴിഞ്ഞ 24 മണിക്കൂറിനിടെ 35,743 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,667 പേർക്ക്.
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.05 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.73 %; കഴിഞ്ഞ 19 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 49.17 കോടി പരിശോധനകൾ.
IE
വനിതാ, ശിശു വികസന മന്ത്രാലയം
മിഷൻ വാത്സല്യ പദ്ധതിക്കുള്ള മാർഗനിർദേശങ്ങൾ പുറത്തിറക്കി
ന്യൂഡൽഹി , ജൂലൈ 07, 2022
കുട്ടികളുടെ ക്ഷേമത്തിനും പുനരധിവാസത്തിനുമായി 2009-10 മുതൽ കേന്ദ്രാവിഷ്കൃത പദ്ധതിയായ "മിഷൻ വാത്സല്യ" ശിശു സംരക്ഷണ സേവന  പദ്ധതി വനിതാ ശിശുവികസന മന്ത്രാലയം നടപ്പിലാക്കുന്നു.ഇന്ത്യയിലെ ഓരോ കുട്ടിക്കും ആരോഗ്യകരവും സന്തോഷകരവുമായ ഒരു ബാല്യകാലം ഉറപ്പാക്കുക, അവരുടെ മുഴുവൻ കഴിവുകളും കണ്ടെത്തി വളരാൻ അവരെ സഹായിക്കുക ,കുട്ടികളുടെ വികസനത്തിനായി സുസ്ഥിരമായ രീതിയിൽ ഒരു അന്തരീക്ഷം സൃഷ്ടിക്കുക ,ജുവനൈൽ ജസ്റ്റിസ് ആക്ട് 2015 ന്റെ ഉത്തരവുകൾ പാലിക്കുന്നതിനും സുസ്ഥിര വികസന ലക്ഷ്യങ്ങൾ കൈവരിക്കുന്നതിനും സംസ്ഥാനങ്ങളെ/ കേന്ദ്രഭരണ പ്രദേശങ്ങളെ സഹായിക്കുക എന്നിവയാണ് മിഷൻ വാത്സല്യയുടെ ലക്ഷ്യം . അവസാന ആശ്രയമെന്ന നിലയിൽ ബുദ്ധിമുട്ടുള്ള സാഹചര്യങ്ങളിൽ കുട്ടികൾക്ക് കുടുംബാധിഷ്ഠിത സ്ഥാപനേതര പരിചരണം മിഷൻ വാത്സല്യ പ്രോത്സാഹിപ്പിക്കുന്നു.
നിയമാനുസൃത സ്ഥാപനങ്ങളുടെ പ്രവർത്തനം മെച്ചപ്പെടുത്തുക; സേവന വിതരണ ഘടനകളെ ശക്തിപ്പെടുത്തുക; ഉയർന്ന തലത്തിലുള്ള സ്ഥാപന പരിചരണം/സേവനങ്ങൾ; സ്ഥാപനേതര സമൂഹാധിഷ്ഠിത പരിചരണം പ്രോത്സാഹിപ്പിക്കുക; അടിയന്തര ഔട്ട്റീച്ച് സേവനങ്ങൾ; പരിശീലനവും വിഭവ ശേഷി വർദ്ധിപ്പിക്കലും എന്നിവയാണ് മിഷൻ വാത്സല്യയുടെ കീഴിലുള്ള ഘടകങ്ങൾ
പദ്ധതി നടപ്പിലാക്കുന്നതിനായി എല്ലാ സംസ്ഥാനങ്ങളും കേന്ദ്ര ഭരണ പ്രദേശങ്ങളും മന്ത്രാലയവുമായി ധാരണാപത്രം  ഒപ്പുവച്ചു. കേന്ദ്ര-സംസ്ഥാന/കേന്ദ്രഭരണ പ്രദേശ സർക്കാരുകൾ തമ്മിലുള്ള നിശ്ചിത ചെലവ് പങ്കിടൽ അനുപാതം അനുസരിച്ച് മിഷൻ വാത്സല്യ കേന്ദ്രാവിഷ്കൃത പദ്ധതിയായി നടപ്പിലാക്കും.
മന്ത്രാലയം, മിഷൻ വാത്സല്യ പദ്ധതിയുടെ വിശദമായ മാർഗ്ഗനിർദ്ദേശങ്ങൾ പുറപ്പെടുവിച്ചിട്ടുണ്ട്. ഇതിന് അനുസരിച്ചു മിഷൻ വാത്സല്യ പദ്ധതിക്ക്കീഴിൽ ,സംസ്ഥാന ഗവൺമെന്റുകളോടും/കേന്ദ്ര ഭരണ പ്രദേശ ങ്ങളോടും 2022-23 വർഷത്തേക്കുള്ള സാമ്പത്തിക നിർദ്ദേശങ്ങളും പദ്ധതികളും തയ്യാറാക്കാൻ ആവശ്യപ്പെട്ടിട്ടുണ്ട്. വാത്സല്യ പദ്ധതിയുടെ മാനദണ്ഡങ്ങൾ 01 ഏപ്രിൽ 2022 മുതൽ പ്രാബല്യത്തിലുണ്ട് .
വാത്സല്യ പദ്ധതിയുടെ വിശദമായ മാർഗ്ഗനിർദ്ദേശങ്ങൾ ഇവിടെ ലഭ്യമാണ്:
https://wcd.nic.in/acts/guidelines-mission-vatsalya
IE/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങള്ക്ക് ജന്മാഷ്ടമി ആശംസകള് നേര്ന്നു
പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ജന്മാഷ്ടമി ആശംസകള് നേര്ന്നു.
(ട്വീറ്റില് അദ്ദേഹം പറഞ്ഞു: 'ജന്മാഷ്ടമി ആഘോഷിക്കുന്ന വിശേഷ വേളയില് ശുഭാശംസകള്. ജയ് ശ്രീകൃഷ്ണാ!'
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 108.47 കോടി പിന്നിട്ടു
ന്യൂഡൽഹി: നവംബർ 8, 2021
കഴിഞ്ഞ 24 മണിക്കൂറിൽ 23,84,096 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 108.47 കോടി . 1,09,98,126 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 13,204 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,37,63,104 ആയി. ദേശീയ രോഗമുക്തി നിരക്ക് 98.24%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 134-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 11,451 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,42,826 പേരാണ്. 262 ദിവസത്തെ താഴ്ന്ന നിലയിൽ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.42 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
 പരിശോധനകളാണ് ഇതുവരെ നടത്തിയത്. പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.26 ശതമാനമാണ് - 45 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 1.32 ശതമാനമാണ്. കഴിഞ്ഞ 35 ദിവസമായി ഇത് 2 ശതമാനത്തിൽ താഴെയും, 70 ദിവസമായി 3 ശതമാനത്തിൽ താഴെയുമാണ്.
ഗ്രാമീണ വികസന മന്ത്രാലയം
ഗ്രാമീണ വികസനത്തിനുള്ള ധനകാര്യ മാനേജ്മെൻറ് സൂചിക കേന്ദ്ര ഗ്രാമീണവികസന -പഞ്ചായത്തിരാജ് മന്ത്രി ശ്രീ നരേന്ദ്ര സിംഗ് തോമർ പുറത്തിറക്കി
“ഗ്രാമീണ വികസന പദ്ധതികളുടെ നഷ്ട സാധ്യതാ അധിഷ്ഠിത ആഭ്യന്തര ഔദ്യോഗിക കണക്കു പരിശോധന ശക്തിപ്പെടുത്തുക  ” എന്ന വിഷയത്തെ ആധാരമാക്കി സംഘടിപ്പിച്ച വീഡിയോ കോൺഫറൻസ് കേന്ദ്ര ഗ്രാമീണ വികസന-പഞ്ചായത്തിരാജ്- കൃഷി- കർഷക ക്ഷേമമന്ത്രി ശ്രീ നരേന്ദ്ര സിംഗ് തോമർ ഉദ്ഘാടനം ചെയ്തു. കേന്ദ്ര ഗ്രാമീണ വികസന സഹമന്ത്രി സാധ്വി നിരഞ്ജൻ ജ്യോതി, ഗ്രാമീണ വികസന സെക്രട്ടറി ശ്രീ എൻ. എൻ. സിൻഹ, ഗ്രാമീണ വികസന മന്ത്രാലയത്തിലെ മുതിർന്ന ഉദ്യോഗസ്ഥർ തുടങ്ങിയവരും പങ്കെടുത്തു. അസം,ബീഹാർ, ഹിമാചൽ പ്രദേശ്, കർണാടക, മധ്യപ്രദേശ്, ഒഡീഷ, രാജസ്ഥാൻ, തെലങ്കാന, ഉത്തർപ്രദേശ്, പശ്ചിമ ബംഗാൾ തുടങ്ങി 10 സംസ്ഥാനങ്ങളിൽ നിന്നുള്ള മുതിർന്ന ഉദ്യോഗസ്ഥരും പങ്കെടുത്തു.
സംസ്ഥാനങ്ങളുടെ പ്രകടനം വിലയിരുത്തുന്നതിനുള്ള “ഗ്രാമീണവികസന പദ്ധതികളുടെ ധനകാര്യ മാനേജ്മെൻറ് സൂചിക” ശ്രീ നരേന്ദ്ര സിംഗ് തോമർ തദവസരത്തിൽ പുറത്തിറക്കി. ഇനിപ്പറയുന്ന മാനദണ്ഡങ്ങളുടെ അടിസ്ഥാനത്തിലാണ് സൂചിക പുറത്തിറക്കിയത്.
> വാർഷിക പദ്ധതി തയ്യാറാക്കൽ, സാമ്പത്തിക വർഷത്തേക്കുള്ള ഫണ്ടുകളുടെ ആവശ്യകത മുൻകൂട്ടി ആസൂത്രണം ചെയ്യുക, സംസ്ഥാന വിഹിതം വേഗത്തിൽ ലഭ്യമാക്കുക, ഫണ്ടുകൾ യഥാസമയം വിനിയോഗിക്കുക, യൂട്ടിലൈസേഷൻ സർട്ടിഫിക്കറ്റുകൾ യഥാസമയം സമർപ്പിക്കുക തുടങ്ങിയവ.
> പബ്ലിക് ഫിനാൻഷ്യൽ മാനേജുമെന്റ് സിസ്റ്റം  , നേരിട്ടുള്ള ആനുകൂല്യ കൈമാറ്റം എന്നിവയുടെ ശരിയാം വിധമുള്ള നടപ്പാക്കൽ.
> ഇന്റേണൽ ഓഡിറ്റ് അഥവാ ആഭ്യന്തര കണക്കു പരിശോധന
> സോഷ്യൽ ഓഡിറ്റ് അഥവാ സാമൂഹ്യ കണക്കു പരിശോധന
സൂചിക മുന്നോട്ടു വയ്ക്കുന്ന മാനദണ്ഡങ്ങളുടെ അടിസ്ഥാനത്തിൽ സംസ്ഥാനങ്ങളുടെ പ്രകടനം വിലയിരുത്തുന്നത് സംസ്ഥാനങ്ങൾക്കിടയിൽ മത്സരാത്മകവും സഹകരണാത്മകവുമായ ഫെഡറലിസം എന്ന മനോഭാവം വളർത്തുമെന്ന് ശ്രീ തോമർ പറഞ്ഞു.ഗ്രാമീണ വികസന പദ്ധതികൾക്കായി ഗ്രാമപഞ്ചായത്തുകളിലൂടെ വിനിയോഗിക്കുന്ന വലിയ തുക ഗ്രാമീണ തലത്തിലുള്ള വികസന പ്രവർത്തനങ്ങൾക്ക് ഫലപ്രദമായി വിനിയോഗിക്കപ്പെടുന്നുണ്ടെന്ന് ഉറപ്പുവരുത്തണമെന്ന് മന്ത്രി ആവശ്യപ്പെട്ടു.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 19.11.2020
ഇതുവരെ:
കഴിഞ്ഞ 24 മണിക്കൂറിനുള്ളില് 45,576 പേര്ക്കാണ് രാജ്യത്ത് കോവിഡ്-19 സ്ഥിരീകരിച്ചത്
48,493 പേര് രോഗമുക്തരായി. ചികിത്സയിലുള്ളവരുടെ ആകെ എണ്ണത്തില് 2917 പേരുടെ കുറവുണ്ടാകാന് ഇതിടയാക്കി.
കഴിഞ്ഞ 47 ദിവസമായി പ്രതിദിന രോഗമുക്തര് പുതുതായി രോഗബാധ സ്ഥിരീകരിക്കുന്നവരുടെ എണ്ണത്തേക്കാള് കൂടുതലാണ്.
രാജ്യത്ത് ചികിത്സയിലുള്ളവര് ആകെ രോഗബാധിതരുടെ 5 ശതമാനത്തിനു താഴെയാണ്.
രാജ്യത്തെ കോവിഡ് മുക്തി നിരക്ക് 93.58 ശതമാനമായി വര്ധിച്ചു
കോവിഡ് പോരാളികളുടെ ആശ്രിതരില് നിന്ന് ഉദ്യോഗാര്ത്ഥികളെ തിരഞ്ഞെടുക്കുന്നതിനും ശുപാര്ശ ചെയ്യുന്നതിനും 2020-21 വര്ഷത്തേക്കുള്ള എംബിബിഎസ്/ ബിഡിസ് സീറ്റുകളുടെ കേന്ദ്ര പൂളിന് കീഴില് പുതിയ വിഭാഗത്തിന് അനുമതി
ഹരിയാന, രാജസ്ഥാൻ, ഗുജറാത്ത്, മണിപ്പൂർ എന്നീ സംസ്ഥാനങ്ങളിലേക്ക് ഉന്നതതല കേന്ദ്ര സംഘത്തെ നിയോഗിച്ചു
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: രാജ്യത്ത് പുതിയ കോവിഡ് രോഗികളെക്കാള് രോഗമുക്തരുടെ എണ്ണം കൂടുന്നത് തുടരുന്നു; നിലവില് ചികിത്സയിലുള്ളത് ആകെ രോഗബാധിതരുടെ 5 ശതമാനത്തില് താഴെ: കഴിഞ്ഞ 24 മണിക്കൂറിനുള്ളില് 45,576 പേര്ക്കാണ് രാജ്യത്ത് കോവിഡ്-19 സ്ഥിരീകരിച്ചത്. ഇതേ കാലയളവില് 48,493 പേര് രോഗമുക്തരായി. ചികിത്സയിലുള്ളവരുടെ ആകെ എണ്ണത്തില് 2917 പേരുടെ കുറവുണ്ടാകാന് ഇതിടയാക്കി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673940
കോവിഡ് പോരാളികളുടെ ആശ്രിതരില് നിന്ന് ഉദ്യോഗാര്ത്ഥികളെ തിരഞ്ഞെടുക്കുന്നതിനും ശുപാര്ശ ചെയ്യുന്നതിനും 2020-21 വര്ഷത്തേക്കുള്ള എംബിബിഎസ്/ ബിഡിഎസ് സീറ്റുകളുടെ കേന്ദ്ര പൂളിന് കീഴില് പുതിയ വിഭാഗത്തിന് അനുമതി
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673965
ഹരിയാന, രാജസ്ഥാൻ, ഗുജറാത്ത്, മണിപ്പൂർ എന്നീ സംസ്ഥാനങ്ങളിലേക്ക് ഉന്നതതല കേന്ദ്ര സംഘത്തെ നിയോഗിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1674001
കോവിഡ്19 മഹാമാരിയെ നിയന്ത്രിക്കുന്നതിനുള്ള ഇന്ത്യയുടെ തയ്യാറെടുപ്പ് 2025-ഓടെ ക്ഷയരോഗത്തെ നിര്മ്മാര്ജ്ജനം ചെയ്യുന്നതിന് എപ്രകാരം ഉപയോഗപ്പെടുത്താമെന്ന് വിശദീകരിച്ച് ഡോ. ഹര്ഷ് വര്ദ്ധന്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673854
ബംഗളൂരു സാങ്കേതിക ഉച്ചകോടി  പ്രധാനമന്ത്രി ഉദ്ഘാടനം ചെയ്തു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673955
ബംഗളൂരു സാങ്കേതിക ഉച്ചകോടി ഉദ്ഘാടനം ചെയ്തു പ്രധാനമന്ത്രി നടത്തിയ പ്രസംഗത്തിന്റെ പൂര്ണ്ണ രൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673951
കോവിഡ് പ്രതിരോധത്തിനുള്ള എംഎസ്എംഇ മന്ത്രാലയത്തിന്റെ സാങ്കേതിക വിദ്യ അധിഷ്ഠിതമായ സംരംഭങ്ങളും ഇടപെടലുകളും സ്വയംപര്യാപ്ത ഭാരതത്തിനും മേയ്ക്ക് ഇന് ഇന്ത്യയ്ക്കുമായുള്ള പ്രധാനമന്ത്രിയുടെ ആഹ്വാനത്തിനുള്ള ഫലപ്രദമായ പ്രതികരണമായി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673954
പൂര്വോദയ ദൗത്യം കിഴക്കന് ഇന്ത്യയെ സ്വയംപര്യാപ്തതയിലേക്ക് നയിക്കുകയും ആത്മനിര്ഭര ഭാരതത്തിന് സംഭാവന നല്കുകയും ചെയ്യും: ശ്രീ ധര്മ്മേന്ദ്ര പ്രധാന്
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1673977
ആയുഷ് മന്ത്രാലയത്തിലെ ധന വിനിയോഗ, ഭരണ പരിഷ്ക്കരണ നടപടികള്
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1674004
പ്രധാനമന്ത്രിയുടെ ഓഫീസ്
വിഖ്യാത ബംഗാളി പിന്നണി ഗായിക ഗീതശ്രീ സന്ധ്യാ മുഖോപാധ്യായയുടെ നിര്യാണത്തിൽ പ്രധാനമന്ത്രി അനുശോചിച്ചു
വിഖ്യാത ബംഗാളി പിന്നണി ഗായിക ഗീതശ്രീ സന്ധ്യാ മുഖോപാധ്യായയുടെ വിയോഗത്തിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം രേഖപ്പെടുത്തി.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
“ഗീതശ്രീ സന്ധ്യാ മുഖോപാധ്യായ ജിയുടെ വിയോഗം നമ്മെയെല്ലാം അങ്ങേയറ്റം ദുഖിപ്പിക്കുന്നു. നമ്മുടെ സാംസ്കാരിക ലോകം കൂടുതൽ ദരിദ്രമായി. അവരുടെ ശ്രുതിമധുരമായ അവതരണങ്ങൾ വരും തലമുറകളെ ആകർഷിച്ചുകൊണ്ടേയിരിക്കും. ദുഖത്തിന്റെ ഈ വേളയിൽ എന്റെ ചിന്തകൾ അവരുടെ കുടുംബത്തിനും ആരാധകർക്കും ഒപ്പമാണ്. ഓം ശാന്തി.”
--ND--
The passing away of Gitashree Sandhya Mukhopadhyay Ji leaves us all extremely saddened. Our cultural world is a lot poorer. Her melodious renditions will continue to enthral the coming generations. My thoughts are with her family and admirers in this sad hour. Om Shanti.
— Narendra Modi  February 15, 2022
(গীতশ্রী সন্ধ্যা মুখোপাধ্যায়ের প্রয়াণে আমরা সকলে শোকাহত। আমাদের সাংস্কৃতিক জগতের অপূরণীয় ক্ষতি হল। আগামী প্রজন্মও তাঁর সুরেলা কন্ঠে আবিষ্ট হবে। শোকের এই মুহূর্তে তাঁর পরিবার পরিজন ও গুণমুগ্ধদের সমবেদনা জানাই। ওঁ শান্তি।
— Narendra Modi  February 15, 2022
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
എടിസി ഏഷ്യ പസഫിക് പിടി.ഇ ലിമിറ്റഡില് നിന്ന് 2480.92 കോടി രൂപ നേരിട്ടുള്ള വിദേശ നിക്ഷേപം സ്വീകരിക്കുന്നതിനു കേന്ദ്ര മന്ത്രിസഭ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡിന് അംഗീകാരം നല്കി
എടിസി ഏഷ്യ പസഫിക് പിടി.ഇ ലിമിറ്റഡില് നിന്ന് 2480.92 കോടി രൂപ നേരിട്ടുള്ള വിദേശ നിക്ഷേപത്തിനു കേന്ദ്ര മന്ത്രിസഭ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡിന് അനുമതി. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാ സമിതി എഫ്ഡിഐ നിര്ദ്ദേശം അംഗീകരിച്ചു.ഇത് നേരിട്ടുള്ള വിദേശ നിക്ഷേപം 2480.92 കോടി രൂപയിലേക്ക് എത്തിക്കും. ഈ അനുമതിയോടെ എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡില്  എടിസി ഏഷ്യ പസഫിക് പിടിഇ ലിമിറ്റഡിന്റെ  2020-21 സാമ്പത്തിക വര്ഷത്തെ മൊത്തം എഫ്ഡിഐ 5417.2 കോടി രൂപയാകും.
വിശദാംശങ്ങള്:
ടെലികോം ഓപ്പറേറ്റര്മാര്ക്ക് ടെലികോം അടിസ്ഥാനസൗകര്യ സേവനങ്ങള് നല്കുന്നതിലാണ് എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡ് ഏര്പ്പെട്ടിരിക്കുന്നത്.
കമ്പനിക്ക് നിലവിലുള്ള എഫ്ഡിഐ അംഗീകാരം 86.36 ശതമാനം വരെയാണ്. ഈ അനുമതിയോടെ ഇത് 98.68 ശതമാനമായി ഉയരും .
2020-2021 സാമ്പത്തിക വര്ഷത്തില് എടിസി ടെലികോം ഇന്ഫ്രാസ്ട്രക്ചര് പ്രൈവറ്റ് ലിമിറ്റഡ് നേരിട്ടുള്ള വിദേശ നിക്ഷേപമായി 2480.92 കോടി രൂപ സമാഹരിച്ചിട്ടുണ്ട്.
തത്ഫലമായി ഇന്ത്യയിലേക്കുള്ള വിദേശ നിക്ഷേപത്തിന്റെ വരവ് സാമ്പത്തിക വളര്ച്ചയെ സഹായിക്കും; ഒപ്പം നവീകരണത്തെ വളര്ത്തുകയും ചെയ്യും.
റോഡ് ഗതാഗത, ഹൈവേ മന്ത്രാലയം
കേന്ദ്ര റോഡ് ഗതാഗത-ഹൈവേ മന്ത്രാലയം ഹൈഡ്രജൻ സമ്പുഷ്ട പ്രകൃതിവാതകം വാഹനങ്ങളിൽ ഇന്ധനമായി ഉപയോഗിക്കുന്നതിനെക്കുറിച്ച് പൊതുജനങ്ങളുടെ അഭിപ്രായം ക്ഷണിക്കുന്നു
ന്യൂഡൽഹി, ജൂലൈ 23, 2020
ഹൈഡ്രജൻ സമ്പുഷ്ട പ്രകൃതിവാതകം  വാഹനങ്ങളിൽ ഇന്ധനമായി ഉപയോഗിക്കുന്നതിന് കേന്ദ്ര മോട്ടോർ വാഹന ചട്ടങ്ങള്-1979 ൽ ഭേദഗതി വരുത്തുന്നതിന് പൊതുജനങ്ങളുടെയും തൽപ്പരകക്ഷികളുടെയും അഭിപ്രായം ക്ഷണിച്ചുകൊണ്ട് കേന്ദ്ര റോഡ് ഗതാഗത-ഹൈവേ മന്ത്രാലയം ഇന്നലെ വിജ്ഞാപനം ) പുറത്തിറക്കി.
രാജ്യത്ത് വാഹനങ്ങളിൽ ഹരിത ഇന്ധനങ്ങളുടെ ഉപയോഗം പ്രോത്സാഹിപ്പിക്കുന്നതിനുള്ള മന്ത്രാലയത്തിന്റെ മറ്റൊരു പ്രധാന നടപടിയാണിത്.
ഇത് സംബന്ധിച്ച നിർദേശങ്ങളും അഭിപ്രായങ്ങളും വിജ്ഞാപന തീയതി മുതൽ 30 ദിവസങ്ങൾക്കകം ജോയിന്റ് സെക്രട്ടറി , മിനിസ്ട്രി ഓഫ് റോഡ് ട്രാൻസ്പോർട്ട് & ഹൈവേസ്, ട്രാൻസ്പോർട്ട് ഭവൻ, പാർലമെന്റ് സ്ട്രീറ്റ്, ന്യൂഡൽഹി-110001 എന്ന വിലാസത്തിലോ jspb-morth[at]gov[dot]in എന്ന ഇ - മെയിലിലോ അയക്കാവുന്നതാണ്.
(Visitor Counter : 96
പ്രധാനമന്ത്രിയുടെ ഓഫീസ്
രാജ്യത്ത് അങ്ങോളമിങ്ങോളമുള്ള കായികക്ഷമതാ തല്പരരുമായി പ്രധാനമന്ത്രി സംസാരിക്കും
ഫിറ്റ് ഇന്ത്യാ സംഭാഷണം സംഘടിപ്പിക്കുന്നത് ഫിറ്റ് ഇന്ത്യാ മൂവ്മെന്റിന്റെ പ്രഥമവാര്ഷികത്തില്
ഫിറ്റ് ഇന്ത്യാ മൂവ്മെന്റിന്റെ പ്രഥമ വാര്ഷിക ആഘോഷത്തിന്റെ ഭാഗമായി 2020 സെപ്റ്റംബര് 24ന് സംഘടിപ്പിക്കുന്ന ഓണ്ലൈന് ഫിറ്റ് ഇന്ത്യാ ഡയലോഗ് എന്ന സവിശേഷ പരിപാടിയില് രാജ്യത്ത് അങ്ങോളമിങ്ങോളമുള്ള കായികക്ഷമതയില് സ്വാധീനം ചെലുത്തുന്നവരും പൗരന്മാരുമായി പ്രധാനമന്ത്രി നരേന്ദ്രമോദി ആശയവിനിമയം നടത്തും.
ഈ ഓണ്ലൈന് ആശയവിനിമയത്തിലൂടെ വ്യക്തികള് തങ്ങളുടെ കായികക്ഷമതായാത്രയിലെ സംഭവകഥകളും നിര്ദ്ദേശങ്ങളും പങ്കുവയ്ക്കുന്നതിനൊപ്പം പ്രധാനമന്ത്രിയില് നിന്നും കായികക്ഷമതയേയും നല്ല ആരോഗ്യത്തെയും കുറിച്ചുള്ള മാര്ഗ്ഗനിര്ദ്ദേശവും തേടും. ശാരീരികക്ഷമയില് സ്വാധീനം ചെലുത്തുന്ന മറ്റുള്ളവര്ക്കൊപ്പം വിരാട് കോഹ്ലി, മിലിന്ദ് സോമന്, രുജ്ക്താ ദിവേകര് തുടങ്ങിയ പ്രമുഖരും ഇതില് പങ്കെടുക്കും.
കോവിഡ്-19ന്റെ സമയത്ത് ശാരീരികക്ഷമത എന്നത് ജീവിതത്തിന്റെ കൂടുതല് പ്രധാനഭാഗമായി മാറിയിട്ടുണ്ട്. ഈ ആശയവിനിമയം പോഷകാഹാരം, സൗഖ്യം കായികക്ഷമതയുടെ മറ്റ് വിഭാഗങ്ങള് എന്നിവയെ സംബന്ധിച്ചുള്ള കാലികവും ഫലപ്രദവുമായി ആശയവിനിമയമായിരിക്കും.
ഒരു ജനകീയ പ്രസ്ഥാനമായി ആദരണീയനായ പ്രധാനമന്ത്രി തന്നെ വിഭാവനം ചെയ്ത ഫിറ്റ് ഇന്ത്യാ ഡയലോഗ് ഇന്ത്യയെ ഒരു കായികക്ഷമതയുള്ള രാജ്യമാക്കി മാറ്റുന്നതിന് വേണ്ട പദ്ധതികള് രൂപീകരിക്കുന്നതിനായി രാജ്യത്തെ പൗരന്മാരെ ഉള്പ്പെടുത്തുന്നതിനുള്ള മറ്റൊരു പരിശ്രമവും കൂടിയാണ്. ചിലവുകുറഞ്ഞതും വിവിധതരം കളികളിലൂടെയും ശാരീരികക്ഷമതയോടെയിരിക്കുന്നതിനുള്ള ആശയങ്ങള് ഉള്ക്കൊളളുന്നതാണ് ഫിറ്റ് ഇന്ത്യാ മൂവ്മെന്റ്. ഇതിലൂടെ ശാരീരികക്ഷമതയോടെയിരിക്കാന് പ്രേരിപ്പിക്കുകയും എല്ലാ ഇന്ത്യാക്കാരന്റെയും ജീവിതത്തിലെ ഒഴിച്ചുകൂടാനാകാത്തതായി കായികക്ഷമതയെ മാറ്റുകയും അതിനെ ഈ സംഭാഷണത്തിലൂടെ ശക്തിപ്പെടുത്തുകയുമാണ് പരമമായ ലക്ഷ്യം.
കഴിഞ്ഞ ഒരു വര്ഷത്തിനിടയില് ഫിറ്റ് ഇന്ത്യാ മൂവ്മെന്റിന്റെ ആഭിമുഖ്യത്തില് സംഘടിപ്പിച്ച വിവിധ പരിപാടികളില് രാജ്യത്ത് അങ്ങോളമിങ്ങോളമുള്ള ഉത്സാഹഭരിതരായ ജനവിഭാഗത്തിന്റെ പങ്കാളിത്തം കാണാനായിട്ടുണ്ട്. ഫിറ്റ് ഇന്ത്യാ ഫ്രീഡം റണ്, പ്ലോഗ് റണ്, സൈക്ലോത്തോണ്, ഫിറ്റ് ഇന്ത്യാ വാരം, ഫിറ്റ് ഇന്ത്യാ സ്കൂള് സര്ട്ടിഫിക്കറ്റ് തുടങ്ങി മറ്റ് നിരവധി പരിപാടികളിലെല്ലാം ചേര്ന്ന് 3.5 കോടി ജനങ്ങളുടെ പങ്കാളിത്തം കാണാനായി. കായികക്ഷമതാ ഉത്സാഹികകളുടെ പങ്കാളിത്തമുണ്ടാകുന്ന ഫിറ്റ് ഇന്ത്യാ ഡയലോഗ് ദേശീയതലത്തിലുള്ള ഒരു പ്രസ്ഥാനത്തിന്റെ വിജയത്തിന് രാജ്യത്തെ പൗരന്മാരുടെ പങ്കാളിത്തത്തിലൂടെ കഴിയുമെന്ന വീക്ഷണത്തെ കൂടുതല് ശക്തിപ്പെടുത്തുകയും ചെയ്യും.
എന്.ഐ.സിയുടെ https://pmindiawebcast.nic.in ലിങ്കിലൂടെ സെപ്റ്റംബര് 24 ഉച്ചയ്ക്ക് 11.30ന് താല്പര്യമുള്ളവര്ക്ക് ഫിറ്റ് ഇന്ത്യാ ഡയലോഗില് പങ്കാളികളാകാം.
(
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് മുക്തരുടെ എണ്ണം 26 ലക്ഷം കടന്നു. രോഗമുക്തി നിരക്ക് ഉയരുന്നു; മരണനിരക്കും കുറയുന്നു. ന്യൂ ഡല്ഹി
കോവിഡ് പ്രതിരോധത്തില് ഇന്ത്യക്ക് ശ്രദ്ധേയനേട്ടം. രോഗമുക്തരുടെ എണ്ണം അനുദിനം വര്ധിക്കുന്നു. ആശുപത്രികളില് ചികില്സയിലുള്ളവരും വീടുകളില് ചികില്സയിലുള്ള ഗുരുതരമല്ലാത്ത കോവിഡ് രോഗികളും ദിനം പ്രതി സുഖം പ്രാപിച്ചു വരികയാണ്. ''നാഷണല് സ്റ്റാന്ഡേര്ഡ് ട്രീറ്റ്മെന്റ് പ്രോട്ടോക്കോള്'' എന്ന് കോവിഡ് ദേശീയ ചികില്സാ മാനദണ്ഡം രാജ്യമൊട്ടാകെ കൃത്യമായി നടപ്പാക്കാനായതിലൂടെയാണ് ഈ നേട്ടം കൈവരിക്കാനായത്.
രാജ്യത്തെ കോവിഡ് മുക്തരുടെ എണ്ണം ഇന്ന് 26 ലക്ഷം കടന്നു.പരിശോധന, രോഗനിര്ണയം, ചികില്സ എന്നിവ കൃത്യമായ രീതിയില് നടപ്പാക്കാനാന് കഴിഞ്ഞതിലൂടെ 2,648,998 രോഗികളാണ് ഇതുവരെ സുഖം പ്രാപിച്ചത്.
കഴിഞ്ഞ 24 മണിക്കൂറിനുള്ളില് 65,050 പേരാണ് രോഗമുക്തരായത്. ഉയര്ന്ന മരണനിരക്ക് കാണിക്കുന്ന സംസ്ഥാനങ്ങളുമായി കേന്ദ്രം കൃത്യമായി ബന്ധപ്പെട്ട് നിര്ദേശങ്ങള് നല്കുന്നുണ്ട്. അത്യാഹിത വിഭാഗത്തില് കഴിയുന്നവരുടെ പരിചരണത്തിനായി വിദഗ്ധ ഡോക്ടര്മാരെയാണ് നിയോഗിക്കുന്നത്. എല്ലാ ചൊവ്വാഴ്ചയും വെള്ളിയാഴ്ചയും ടെലി-കണ്സള്ട്ടേഷന് സെഷനുകളിലൂടെ ന്യൂ ഡെല്ഹി എയിംസ് സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും ഡോക്ടര്മാര്ക്ക് വേണ്ട ഉപദേശനിര്ദേശങ്ങളും നല്കുന്നുണ്ട്. ആംബുലന്സ് സേവനങ്ങള് സമയാസമയം ലഭ്യമാക്കുന്നതിലൂടെ സമയത്ത് രോഗികളെ ചികില്സാകേന്ദ്രങ്ങളിലെത്തിക്കുകയും അവര്ക്ക് വേണ്ട ഓക്സിജന്, സ്റ്റിറോയിഡുകള്, മറ്റു ജീവന്രക്ഷാമരുന്നുകള് എന്നിവ നല്കി അവരെ മരണത്തില് നിന്ന് രക്ഷിക്കാനായി. ഇതിന്റെയെല്ലാം ഫലമായ രാജ്യത്തെ രോഗമുക്തി നിരക്ക് 76.47% ലെത്തിക്കാനായി.
ആഗോള ശരാശരിയുമായി താരതമ്യപ്പെടുത്തുമ്പോള് രാജ്യത്തെ മരണനിരക്കും കുറയുകയാണ്. 1.81% ലെത്തി നില്ക്കുകയാണിത്. അതേ സമയം രോഗമുക്തി നിരക്ക് ഉയരുന്ന പ്രവണതയാണ് കാണുന്നത്. ഇതുവരെ കോവിഡ് സ്ഥിരീകരിച്ചവരില് 21.72 ശതമാനം മാത്രമാണ് ഇനി ചികില്സയിലുള്ളത്. അതായത് രോഗികളേക്കാള് 19 ലക്ഷം പേര് സുഖം പ്രാപിച്ചു.
കോവിഡ് 19 നെ കുറിച്ചുള്ള സാങ്കേതിക പ്രശ്നങ്ങള്, മാര്ഗ്ഗനിര്ദ്ദേശങ്ങള്, എന്നിവയെക്കുറിച്ചുള്ള ആധികാരികവും ഏറ്റവും പുതിയതുമായ വിവരങ്ങള്ക്ക് https://www.mohfw.gov.in/, nd @MoHFW_INDIA എന്നിവ സന്ദര്ശിക്കുക:
കോവിഡ് 19 മായി ബന്ധപ്പെട്ട സാങ്കേതിക സംശയങ്ങള്ക്ക് technquery.covid19[at]gov[dot]in എന്ന വിലാസത്തിലും മറ്റ് സംശയങ്ങള്ക്ക് ncov2019[at]gov[dot]in ലും @CovidIndiaSeva ലും ഇമെയില് ചെയ്യാവുന്നതാണ്.
കോവിഡ് 19 നെക്കുറിച്ചുള്ള സംശയങ്ങള് ആരോഗ്യ, കുടുംബക്ഷേമ മന്ത്രാലയ ഹെല്പ്പ്ലൈന് നമ്പറായ +91-11-23978046 ലും അല്ലെങ്കില് 1075 എന്ന നമ്പറിലും ബന്ധപ്പെടാവുന്നതാണ്. സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും കോവിഡ് 19 നുമായി ബന്ധപ്പെട്ട ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf ല് ലഭ്യമാണ്.
(Visitor Counter : 159
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കോവിഡ് 19 ന് ശേഷമുള്ള ലോക സാമ്പത്തിക രംഗത്ത്, ഇന്ത്യ ആഗോള നേതൃസ്ഥാനത്തേക്ക് ഉയർന്നു വരുമെന്ന് കേന്ദ്ര മന്ത്രി ഡോ. ജിതേന്ദ്ര സിംഗ്
'കോവിഡാനന്തര കാലത്ത് മൂലധന വിപണിയിലൂടെ ഉള്ള സാമ്പത്തിക പുനരുജ്ജീവനം' എന്ന വിഷയത്തിൽ ഒരു വെബിനാർ, വടക്കുകിഴക്കൻ മേഖലാ വികസന വകുപ്പ് സഹമന്ത്രി ഡോ. ജിതേന്ദ്ര സിംഗ് ഇന്ന് ന്യൂ ഡൽഹിയിൽ ഉദ്ഘാടനം ചെയ്തു. ഇൻസ്റ്റിറ്റ്യൂട്ട് ഓഫ് കമ്പനി സെക്രട്ടറീസ് ഓഫ് ഇന്ത്യ ആണ് വെബിനാർ സംഘടിപ്പിച്ചത്. പ്രധാനമന്ത്രി ശ്രീ നരേന്ദ്ര മോദിയുടെ നേതൃപാടവത്തിന്റെ കീഴിൽ, കോവിഡ് 19 ന് ശേഷമുള്ള ലോക സാമ്പത്തിക രംഗത്ത് ഇന്ത്യ ആഗോള നേതൃസ്ഥാനത്തേക്ക് ഉയർന്നു വരുമെന്ന് ഡോ. ജിതേന്ദ്ര സിംഗ് അഭിപ്രായപ്പെട്ടു.
ഇന്ത്യൻ സാമ്പത്തികരംഗത്ത് വടക്ക് കിഴക്കൻ മേഖലയുടെ പങ്കിനെപ്പറ്റി വിശദമാക്കവേ, വടക്ക് കിഴക്കൻ മേഖലയിൽ ഏതാനും കോവിഡ് കേസുകൾ മാത്രം റിപ്പോർട്ട് ചെയ്ത സാഹചര്യത്തിൽ കോവിഡാനന്തര കാലത്ത് ഈ പ്രദേശം യൂറോപ്യൻ വിനോദ സഞ്ചാര കേന്ദ്രങ്ങൾക്ക് ഒരു ബദലായി നിലകൊള്ളുമെന്ന് അദ്ദേഹം പറഞ്ഞു.
വടക്കുകിഴക്കൻ മേഖലയുടെ സാമ്പത്തിക പ്രവർത്തനങ്ങളുടെ അടിസ്ഥാന സ്തംഭം മുള വ്യവസായമാണെന്ന് പറഞ്ഞ അദ്ദേഹം, കോവിഡാനന്തര കാലത്ത് ഈ പ്രദേശം എല്ലാവർക്കും താല്പര്യമുള്ള വ്യാപാര കേന്ദ്രമായി മാറുമെന്നും അഭിപ്രായപ്പെട്ടു.
പ്രധാനമന്ത്രിയുടെ ഓഫീസ്
നവരാത്രിയിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
നവരാത്രിയുടെ ശുഭവേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു